Bahoriy o‘rmon, himoyachi va mayoq dramasi: yilning eng yaxshi manzarali suratlari aniqlandi (foto)

Tabiat go‘zalligini namoyish etish va suratkashlarning iste’dodini ochish uchun mo‘ljallangan Landsape Photographer of the Year 2020 tanlovining g‘oliblari ma’lum qilindi. Marhamat, ularning ijodiy ishini e’tiboringizga havola etamiz.

Angliyaning Dorset grafligidagi Vulland qishlog‘i yaqinida joylashgan o‘rmon manzarasi surati muallifi Kris Frost tanlovning Gran-pri sovriniga sazovor bo‘ldi.

Jorj Robertson ijodiy ishi bilan “Shahar hayoti” nominatsiyasi bo‘yicha g‘olib deb topildi.

Shotlandiyaning Fort daryosi bo‘yidan Uolles minorasiga qarata olingan Grem Makkeyning ijodi “Tarixiy Britaniya” nominatsiyasi bo‘yicha eng yaxshi surat deb topildi.

Aleks Gjikaning “Mayoq dramasi” surati “Sening qarashing” nominatsiyasida yutuqqa erishdi.

Li Dori “Klassik ko‘rinish” nominatsiyasida “Rim yo‘llari” deb nomlangan manzarali surati bilan g‘oliblikni qo‘lga kiritdi.

Tanlovda ishtirok etgan yosh suratkashlar orasida Joshua Elfikning kadri ham eng yaxshi surat deb topildi.

“O‘zgaruvchan manzara” nominatsiyasida Grem Iton “Tuman tarqalganda” surati bilan g‘olib bo‘ldi.

Tanlovga taqdim etilgan eng yaxshi tungi manzara Alin Uollesning “Himoyachi” surati bo‘lib chiqdi.

“Manzara yo‘nalishi” nominatsiyasida Brayan Nun Shimoliy Yorkshirning Ribblxeddagi teshik ko‘prik surati bilan g‘olib bo‘ldi.

Braytondagi bandargohning qush uchadigan tepalikdan ko‘rinishi. Asar “Sening qarashing” nominatsiyasi bo‘yicha Mett Kuperga omad keltirdi.

Galateya kapalagi quyosh nurida. Surat muallifi final ishtirokchisi Ross Xoddinott.

“Fantaziya” surati Nil Bernellni “Qora-oq suratlar” turkumidagi g‘alaba bilan ta’minladi.